ભંગાર પ્લેનમાંથી તૈયાર કરાયું ખાસ રેસ્ટોરન્ટ, જમીન પર હવાઈ મુસાફરીનો અનુભવ | Scraped Airbus Plane Converted Into Restaurant In Rajasthan Behror - Anokha Sansar | I Am Gujarat
Gujarati News Anokha Sansar ભંગાર પ્લેનમાંથી તૈયાર કરાયું ખાસ રેસ્ટોરન્ટ, જમીન પર હવાઈ મુસાફરીનો અનુભવ
ભંગાર પ્લેનમાંથી તૈયાર કરાયું ખાસ રેસ્ટોરન્ટ, જમીન પર હવાઈ મુસાફરીનો અનુભવ
Published: May 14, 2018 12:38 pm IST
1/10જબરજસ્ત ફૂડ સાથે હવાઈ મુસાફરી જેવો રોમાંચ
જો તમે ખાવાપીવાના શોખીન હોવ તો તમારા માટે એક વધુ નવી જગ્યા છે જેને તમે તમારા લિસ્ટમાં એડ કરી શકો છો અને રાજસ્થાન પ્રવાસે જાવ ત્યારે અચૂક અહીં ટેસ્ટી ફૂડની મજા માણી શકો છો. પણ વેઇટ આ ફક્ત સામાન્ય ફૂડ રેસ્ટોરન્ટ નથી. રાજસ્થાનના બહરોડ ખાતે જશો તો તમને આશ્ચર્ય થશે કે રોડના કિનારે પ્લેન શું કરી રહ્યું છે. પરંતુ ખરેખર તો આ વિશાળ પ્લેન જ તમારું રેસ્ટોરન્ટ છે.
2/10ભંગાર થઈ ગયેલા પ્લેનની કાયાપલટ
કોઈ ભંગારનો બેસ્ટ ઉપયોગ કેમ કરી શકાય તે આ રેસ્ટોરન્ટ શિખડાવે છે. તાજેતરમાં જ એક ડિલર્સે આ બંગાર થઈ ગયેલા પ્લેનને ખરીદ્યા હતા અને હવ તેનો ઉપયોગ રેસ્ટોરન્ટ તરીકે કરવામાં આવશે. હાલ તો આ પ્લેનની કાયાપલટનું કામ ચાલી રહ્યું છે. જે બાદ આ પ્લેનમાં એક રેસ્ટોરન્ટ ખોલવામાં આવશે. જેમાં તમે રાજસ્થાની અને અન્ય ડિશનો આનંદ લઈ શકશો.
3/10લુધિયાણામાં સૌ પ્રથમ ખુલ્યું આવું રેસ્ટોરન્ટ
જોકે ભારતમાં આ પહેલો પ્રયોગ નથી. સૌથી પહેલા લુધિયાણા ખાતે 'હવાઈ અડ્ડા' નામથી એક ખાસ રેસ્ટોરન્ટ ખોલવામાં આવ્યું છે. જેને આ એપ્રિલ મહિનામાં જ સામાન્ય લોકો માટે ખોલી નાખવામાં આવ્યું હતું.
4/10દેશી-વિદશી સહેલાણીઓ વચ્ચે આકર્ષણનું કેન્દ્ર
દિલ્હીથી 350 કિમી દૂર આવેલ આ રેસ્ટોરન્ટમાં સ્વાદ માણવા માટે દેશ-વિદેશના પ્રવાસીઓ આવે છે. આ રેસ્ટોરન્ટ લુધિયાણાની એક ખાસ ઓળખ બની ગઈ છે.
5/10તમામ પ્રકારની સુવિધાઓથી સજ્જ
આ પ્લેન રેસ્ટોરન્ટમાં તમામ પ્રકારની આધુનિક સુવિધાઓ છે જે એક હાઈફાઇ રેસ્ટોરન્ટમાં હોવી જોઈએ. જે લોકોને પ્લેનમાં બેસવાની બહુ ઇચ્છા હોય છે પરંતુ શક્ય નથી બનતું તેઓ આ પ્લેન રેસ્ટોરન્ટમાં બેસીને ફૂડની લિજ્જત માણતા માણતા હવાઈ મુસાફરી જેવો અનુભવ કરી શકે છે.
6/10એરબસ પ્લેનની કાયાપલટ
લુધીયાણાની આ હોટેલ બનાવવા માટે એક જૂના એરબસ પ્લેનને ખરીદવામાં આવ્યું હતું. જે બાદ આ પ્લેનમાં કિચનથી લઈને ડાઇનિંગ સુધીની તમામ સજાવટ કર્યા બાદ ઓપન કરાયું હતું.
7/1072 લોકો બેસીને માણી શકે છે ફૂડની લિજ્જત
સામાન્ય રીતે એરબસમાં 180 પ્રવાસીઓ બેસે છે પરંતુ રેસ્ટોરન્ટ બનેલા આ પ્લેનમાં લોકોની સુવિધાને ધ્યાને રાખીને 72 લોકોને બેસવાની વ્યવસ્થા કરવામાં આવી છે. કેટલાય એન્જિનિયર્સે 4 મહિના સુધી ખૂબ મહેનત કર્યા બાદ આ રેસ્ટોરન્ટને લોંચ કરવામાં આવ્યું છે.
8/10મ્યાનમારમાં પણ છે આવું જ રેસ્ટોરન્ટ
ભારતમાં આ પ્રયોગ ભેલ નવો લાગતો હોય પરંતુ વિદેશોમાં અનેક જાગ્યાએ આવી રેસ્ટોરન્ટ છે અને ખૂબ જ જાણીતી પણ છે. મ્યાનમારની રાજધાની નેપીડોમાં આવેલ આ રેસ્ટોરન્ટ તેનું જ ઉદાહણ છે. અહીં તમને ખાવા ઉપરાતં બારની પણ સુવિધા છે.
9/10ચીનમાં આવું રેસ્ટોરન્ટ બનાવવા નવા પ્લેન જેટલો ખર્ચ
ચીનના વુહાન શહેરમાં આવું જ એક રેસ્ટોરન્ટ છે જ જ્યાં તો કામ કરતા દરેક કર્મચારી કેબિન ક્રુ જેવા જ કપડા પહેરે છે. જાણકારી મુજબ આ રેસ્ટોરન્ટને બનાવવા પાછળ 335 કરોડ રુપિયાનો ખર્ચ કરવામાં આવ્યો છે.
10/10ચીનના આ રેસ્ટોરન્ટની છે આ ખાસીયત
આ રેસ્ટોરન્ટની ખાસીયત એ છે કે તેમાં બેસીને તમને લાગશે કે તમે હવાઈ મુસાફરી કરી રહ્યા છો. જ્યારે હકીકતમાં પ્લેન પોતની જગ્યાએ જ ઉભુ હોય છે. આ રોમાંચ પણ હવાઈ મુસાફરીથી ઓછો નથી.